Diari Oficial de la Generalitat Valenciana


Sumari del DOGV 6795, del 13-06-2012 (2012/5387)

Notificació de la sentència dictada en el juí de separació contenciós número 216/2011.
--------------------------------------------------------------------------------------

### Dades del document

Número de DOGV
:   6795

Data del DOGV
:   13-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5387


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el juí de separació contenciós número 216/2011. [2012/5387]  
Assumpte civil 000216/2011-C1   
Juí separació contenciosa 000216/2011   
Part demandant: MaríaLuisa Fernández Avedillo.   
Part demandada: Ignacio Bergantiño Meriel.   
Sobre: separacions contencioses.   
En el juí referenciat s'ha dictat la sentència l'encapçalament i la dispositiva de la qual són els següents:   
«Susana Martínez González, magistrada jutgessa del Jutjat de Primera Instància número 10 d'Alacant, he vist estes actuacions de juí verbal número 216/2011 entre parts; d'una, com a demandant María Luisa Fernández Avedillo, representada per la procuradora senyora Bieco Marín i assistida del lletrat senyor Hermoso Pérez i, d'una altra, com a demandat, Ignacio Bergantiño Meriel, declarat en rebel·lia, sobre separació matrimonial contenciosa.  
Dispositiva  
Estime la demanda i declare la separació matrimonial dels cònjuges litigants María Luisa Fernández Avedillo i Ignacio Bergantiño Meriel, amb els efectes legals inherents a l'esmentada declaració, decretant els següents:   
1. Queden revocats els consentiments i poders que els cònjuges s'hagueren atorgat entre si i cessant, llevat de pacte en contra, la possibilitat de vincular béns privatius de l'altre cònjuge en l'exercici de la potestat domèstica.   
2. Fins a la liquidació de la societat de guanys o la seua alienació, s'atribuïx l'ús de la vivenda sítia a Alacant, carrer Santa Cruz de Tenerife, número 19, 2n, esquerra, a l'esposa.  
3. Ambdós parts abonaran, per mitat, l'import de les quotes del préstec bancari subscrit amb el Banco Bilbao Vizcaya, Argentaria.   
4. Es fixa pensió compensatòria a favor de l'esposa per import de tres-cents euros(300 €), que el demandat abonarà els primers cinc dies de cada mes en el compte bancari que, als dits efectes, designe l'esposa i s'actualitzarà anualment d'acord amb les variacions del IPC.   
  
5. No s'aprecien motius per a imposar les costes processals a cap dels litigants.   
Mode d'impugnació: per mitjà de recurs d'apel·lació, davant de la Audiència Provincial d'Alacant (article 455 LEC). EI recurs es prepararà per mitjà d'escrit presentat davant d'este Jutjat en el termini de cinc dies, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que impugna (article 457.2 LEC).   
De conformitat amb la disposició addicional quinzena de la Llei Orgànica del Poder Judicial, perquè siga admés a tràmit el recurs d'apel·lació contra esta resolució, haurà de constituir un depòsit de 50 €, el qual es tornarà només en el cas que el recurs siga estimat.   
  
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJJ 9958 QX EEEE AA), i cal indicar en el camp "Concepte", el codi "02 Civil-apel·lació", i la data de la resolució recorreguda amb el format dd/mm/aaaa.  
En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20dígits ), s'indicarà, en el camp "Concepte", el número de compte, el codi i la data en la forma exposada en el paràgraf anterior.  
En cap cas s'admetrà una consignació per import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.   
Esta és la meua sentència, que pronuncie, mane i firme».   
Atés que es desconeix el domicili o residència actuals de la part demandada, per diligència de 22 de maig de 2012, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte en el Diari Oficial de la Comunitat Valenciana, que serà diligenciat d'ofici, per haver obtingut la part demandant el benefici a la justícia gratuïta, per a dur a efecte la diligència de notificació de la sentència a la part demandada Ignacio Bergantiño Meriel.   
  
Alacant, 22 de maig de 2012.- El secretari judicial: Pedro F. González de Perereda.